Sigrid Ekran

Sigrid Ekran (født 1980) er en norsk hundekjører fra Sparbu. Hun ble verdensmester i langdistanse sledehundkjøring 2011 og 2015. Hun representerer Innherred hundekjørerklubb. Bosatt i Alvdal.

 Biografi 
Ekran var med i TV-serien Vi på Langedrag, som NRK sendte første gang i 2001. Senere studerte hun utmarksforvaltning ved Høgskolen i Hedmark avdeling Evenstad. Etter studiene reiste hun til USA (2003), for å ta mastergrad i Northern Studies ved University of Alaska i Fairbanks.

Ekran har tre år på rad (2004–2006) jobbet for «Team Norway» (med blant andre Robert Sørlie) i forkant av hundeløpet Iditarod. I 2007 deltok hun for første gang i Iditarod med eget hundespann. Til tross for uhell med nesebrudd og sykdom underveis, gjennomførte hun løpet på 10 døgn, 13 timer og 21 minutter. Dette holdt til en 20.-plass, og sikret henne tittelen beste rookie (beste debutant), og hun ble i tillegg beste kvinne.

Hun ble Verdensmester i langkjøring i 2011 ved å vinne Femundsløpet. Hun vant Finnmarksløpet både i 2014 og 2015; i 2015 var Finnmarksløpet også VM-løpet.Ekran vant Finnmarksløpet for annet år på rad. adressa.no (13. mars 2015) Hun konsentrerte seg om Iditarod i 2016. Sesong 2017 ble ødelagt på grunn av en kneskade.  Trønderavisa (20. januar 2017)

 Meritter 
Plasseringer i Iditarod
ÅrPlasseringTid HunderSnittfartPriser20072010 døgn, 13 timer og 21 minutter10*Rookie of the year award20082410d 11t 15 min84.14 mph2012119d 15t 50min92016239d, 10t 37min10
* Starter med 16 hunder

Plasseringer i Finnmarksløpet (1000 km)
ÅrPlassering Tid201125dager, 10timer, 14minutter201355d 23t 11min201415d 19t 16min201516d 03h 21min

Seier i Femundløpet 2010 og VM i hundekjøring 2011 (Femundløpet 2011). Seier i Gausdal Maraton 2010.

 Referanser 

 Eksterne lenker 


 Profil på www.norway.org (den norske ambassade i USA) 
 Privat nettside for Team Sigrid Ekran (2010)

Kategori:Verdensmestere i hundekjøring
Kategori:Norske hundekjørere
Kategori:Iditarod
Kategori:Finnmarksløpet
Kategori:Femundløpet
Kategori:Personer fra Steinkjer kommune